
TÁMOP-5.3.8-11/A1-2012-000
 kiemelt projekt keretében

Munkavállaláshoz Szükséges képességek fejlesztése tréning
6. TANANYAGEGYSÉG:
A STRESSZ
2012. augusztus
1. Összefoglalás 
1.1. A tananyag egység célja

Megismertetni a résztvevőket a stressz jelentőségével, veszélyével, a stresszkezelés fontosságával. Bemutatni a stressz kialakulásának folyamatát, felismertetni és tudatosítani a résztvevőkkel a munkahelyi és a magánéleti környezetben előforduló stresszorokat (stressz reakciót kiváltó külső inger.. 
Bemutatni a stressz jótékony (inspiráló) és káros hatását.

Feloldani a stresszel kapcsolatos esetleges félreértéseket, megismertetni a résztvevőket a stressz kezelésének különböző módszereivel.

A fogyatékosságból eredő hátrányok kezelése. Tudatosítani, hogy az állapotukkal kapcsolatos környezeti szabályzók folyamatos változásban vannak.

1.2. Tartalmi sajátosságok, megszerzendő kompetenciák 

A stressz-kezelési technikák hatásossága és eredményessége személyenként eltérő. A képzés során ezért a résztvevőkben tudatosítani szükséges, hogy mindenkinek azt a módszert kell megtalálnia, amelyik számára a legmegfelelőbb. A tananyag egység során ezért fokozott jelentőségű az egymástól való tanulás.
Ebben a tananyag egységben a résztvevők odáig jutnak el, hogy felismerik, összegyűjtik és tréneri segítséggel alkalmazzák saját stresszkezelési technikáikat. A „12. Mentálhigiéne lelki egészségvédelem” tananyag egység folytatja ezt a gyakorlást, kiegészítve az önsegítő technikákkal kapcsolatos tréneri információátadással és új relaxációs technikák gyakorlásával.

A tananyag egység során megszerzendő kompetenciák:

Stresszorok azonosításának, stresszhelyzetek felismerésének képessége, a résztvevők képesek legyenek felismerni a stressz tüneteit, önismeret, relaxációs képesség, önkontrol.

1.3. Követelmények a képzés szereplőitől

A tananyag egység követelménye, hogy a résztvevő ismerje meg a stressz kiváltó okait, ismerje fel a stresszhelyzetet, tudja azonosítani és megkülönböztetni a pozitív és a negatív stresszorokat.

Legyen tisztában a stressz szervezetre gyakorolt hatásaival, ismerje meg, és tudja alkalmazni a számára legmegfelelőbb stressz-kezelési technikákat.

Tréner: legyen képes a fenti célok elérésére vezetni a csoportot, aktívan segítve a résztvevőket a számukra megfelelő stressz-kezelési technikák megtalálásában.

Mentor: támogassa a trénert és a résztvevőket, értse meg az alkalmazott módszereket.

Szupervízor: biztosítsa a résztvevők jelenlétét, támogassa munkájukat.

Résztvevők: ismerjék fel a magánéleti és munkahelyi stresszhelyzeteket, ismerjék meg saját stressz-kezelési technikáikat, és legyenek képesek azok alkalmazására.

2. A tananyag egység felépítése és módszerei – programterv

	A téma feldolgozásának tartalmi elemei, menete


	Időke-ret
	Alkalmazott képzési módszer
	Témakör feldolgozásához kiosztott oktatási segédletek, szükséges oktatási eszközök 

	1. NAP

	Bevezetés, köszöntő 
	1.

óra
	tréneri bevezető
	

	Számunkra mi a stressz? – közös rajz készítése beszéd nélkül, megbeszélés – mit miért rajzoltak úgy? minek mi az értelme a rajzban? Legfontosabb, a stresszre vonatkozó elemeket három szóban írják a rajzra
	
	gyakorlat 2 csoportban, plenáris bemutatás

(1.gyakorlat)
	A/3-as lapok, filctollak

	Mi dob fel, mi inspirál, és mi az, ami letör, elkedvetlenít a munkámban és a magánéletben? (stresszorok összegyűjtése)
	
	egyéni kitöltés

(2.gyakorlat)
	1.feladatlap

	Feladatkiadás
	
	
	

	Megbeszélés munkahelyi környezetben
	2.-4.

óra
	Feladatlap megbeszélése TCS-ban

(3.gyakorlat)
	

	További ajánlott gyakorlat:


	
	
	

	2. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	ráhangolás
	hangulatkártyák állatokkal (A/6 kartonok)

	Ami a leginkább zavar, illetve, ami leginkább feldob? – egyéni stresszorok megosztása a többieknek?
	
	mindenki kiemel egyet-egyet a saját listájáról és plenárisan elmondja a többieknek, összesített gyűjtés
(4.gyakorlat)
	flipchart papír

	Hogyan kezeljük a zavaró a stressz-helyzeteket?
	
	összegyűjtött helyzetekre adott egyéni javaslatok plenáris megbeszélése
(4.gyakorlat)
	

	Feladatkiadás
	
	
	

	Megfigyelés munkahelyi környezetben: mi okoz feszültséget ma bennem a munkahelyen?
	2.-4.

óra
	konkrét helyzetek egyéni összegyűjtése
(5.gyakorlat)
	2.feladatlap

	Mi okozott feszültséget bennem ma a munkahelyen? (egy konkrét példa)
	
	TCS megbeszélés
(5.gyakorlat)
	

	További ajánlott gyakorlat:

„Térdcsapkodás” dinamizáló, energizáló  gyakorlat
	
	csoportos gyakorlat
(kiegészítő gyakorlat)
	székek minden résztvevő számára

	3. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	ráhangolás
	hangulatkártyák állatokkal (A/6 kartonok)

	Ami a leginkább zavar, illetve, ami leginkább feldob? – egyéni stresszorok megosztása a többieknek? (folytatás)
	
	mindenki kiemel egyet-egyet a saját listájáról és plenárisan elmondja a többieknek, összesített gyűjtés
(6.gyakorlat)
	flipchart papír

	Hogyan kezeljük ezeket a stressz-helyzeteket? (folytatás)
	
	összegyűjtött helyzetekre adott egyéni javaslatok plenáris megbeszélése
(6.gyakorlat)
	

	Feladatkiadás
	
	
	

	Mi az, ami másokat zavar vagy feldob? Minden résztvevő megfigyeli legalább két, vele együtt dolgozó munkatársát.
	2.-4.

óra
	megfigyelések egyéni rögzítése
(7.gyakorlat)
	3.feladatlap

	Mi az, ami másokat zavar vagy feldob? Megfigyelések megbeszélése
	
	megbeszélés TCS-ban
(7.gyakorlat)
	

	További ajánlott gyakorlat:

Egyszerű relaxációs gyakorlat, pl. légzésgyakorlat, amennyiben a tréner képzett ennek levezetésére, ellenkező esetben szakember igénybevétele szükséges.
	
	
	

	4. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	ráhangolás
	hangulatkártyák állatokkal (A/6 kartonok)

	Téma összefoglalása

Mi a stressz, fogalom, folyamata, kialakulása, stressz kezelése
	
	tréneri ismertető
	diasor

	Stressz-kezelési technikák, mi vált be
	
	egyéni gyűjtés feladatlapban és post-it-re, plenáris megosztás

(8.gyakorlat)
	4.feladatlap

	Feladatkiadás
	
	
	

	Kívülről észrevehető stressz-kezelési módok. Előző nap megfigyelt kollégák megfigyelése abból a szempontból, hogyan kezelik a stresszes helyzeteket?
	2.

óra
	egyéni gyűjtés

(9.gyakorlat)
	5.feladatlap

	Megfigyelés megbeszélése
	
	megbeszélés TCS-ban

(9.gyakorlat)
	

	5. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	ráhangolás
	hangulatkártyák állatokkal (A/6 kartonok)

	Stressz-kezelési relaxációs technikák gyakorlása tréneri irányítással
	
	A korábban összegyűjtött stresszkezelési technikák közül kettő kiválasztása és gyakorlása TCS-ben
(10.gyakorlat)
	

	- Mi volt a legjobb a héten?:

Héten tapasztaltak feldolgozása: egyéni visszatekintés, saját aktivitás és tanultak értékelése 

- Héten tapasztaltak feldolgozása: visszacsatolás egymásnak
	
	TCS-ban


	6.-7. feladatlapok: 
Mi volt a legjobb a héten?

Értékelés, önértékelés

	Stressz-kezelés a munkahelyen: gyakorlás. Kiválasztott relaxációs technikák kipróbálása munkahelyi környezetben.
	2.

óra
	egyéni
	

	Kipróbált technikák tapasztalatainak megbeszélése
	
	Megbeszélés mentorral 

(11.gyakorlat)
	

	Feldolgozás munkahelyi környezetben
	3.

óra
	
	

	Feldolgozás munkahelyi környezetben
	4.

óra
	
	

	További ajánlott gyakorlat:


	
	
	

	6. NAP

	Tantermi program

ismétlés, tanultak, gyakorlatok felelevenítése, összefoglalása 
	1.

óra
	DÖNTÉS ALAPJÁN:

utolsó hónapban történik az egyes modulok ismétlése
	

	Feldolgozás munkahelyi környezetben

ismétlés, tanultak, gyakorlatok felelevenítése, összefoglalása
	2.óra
	
	

	
	3.óra
	
	

	
	4.óra
	
	


3. Tartalmi elemek

Mi az a stressz?
Ma a stressz fogalmát leginkább negatív értelemben használjuk. Azonosítjuk a tartós idegességgel és az állandó feszültséggel. 
Fontos hangsúlyoznunk, hogy a stressz eredetileg a szervezetnek a különféle ingerekre adott válaszát jelölő orvosi szakkifejezés volt. A stressz-elmélet és kutatás elismert nemzetközi hírű megalapozója a magyar származású Selye János volt (1907-1982).

Selye János stressz-elmélete szerint szervezetünk az őt érő hatásokra mindig ugyanazzal a válaszsorozattal reagál, amelynek lépései:

1. először készültségi reakciót vált ki, amelyet 
2. az alkalmazkodás vagy ellenállás fázisa, majd 
3. a kimerülés követ. 
Minden szakasz különböző fiziológiai folyamatokat, káros reakciókat vált ki. 
Stresszhelyzet esetén ugyanis a szervezet fokozottan kezd el termelni két stressz hormont, az adrenalint és a kortizolt. Ezek megnövekedett mennyisége rövid távon fokozza, doppingolja a szervezet fizikai és szellemi teljesítményét. A magas stressz hormon szint több hónapon túli fennállása esetén szervezetünk azonban kimerül, jelentősen károsodik.
A stressz, hasonlóan az éhséghez és a szomjúsághoz, elválaszthatatlan része az életünknek. Tapasztaljuk, amikor nagy forgalomban közlekedünk, amikor valami szörnyűséget álmodunk, vagy megpróbálunk kitölteni valami bonyolult dokumentumot, de akkor is, ha valaki bánt minket. 
Az emberek többségének a stressz hiánya és a túlzott mértékű stressz egyaránt kellemetlen, mindkettő szorongást okoz. Ezért mindenkinek gondos önvizsgálatot kell végeznie, hogy megtalálja azt a stressz szintet, amelynél a legjobban érzi magát. 
A stressz hatása
A stressz életbevágóan fontos figyelmeztető rendszer. Ráébreszt, hogy bizonyos helyzetek veszélyt jelentenek boldogulásunkra, egészségünkre, biztonságunkra, önbecsülésünkre és lelki egyensúlyunkra.

Mindenkinek tudnia kell, hogy az egészsége, sikere múlik azon, milyen mértékben képes alkalmazkodni a stressz-helyzetekhez. Aki nem vagy nehezen tudja kezelni a stressz-helyzeteket, az könnyen depresszióba esik, hamarabb megbetegszik, elveszítheti az önbecsülését és gyakrabban mutat rossz teljesítményt.

Sokan tudatában vannak, hogy túlságosan nagy stressznek vannak kitéve, sokan azonban nem tudnak róla, így nem is folytatnak semmilyen tudatos stresszkezelést. 

Egészségünk, eredményességünk jelentős mértékben függ attól, hogy mennyire vagyunk képesek megfelelő módon reagálni a környezeti hatásokra. 

Sok ember számára az örvénylő, küzdelmekkel teli, fokozott erőfeszítéseket igénylő környezet lelkesítő kihívást jelent, és képesek gyorsan felnőni a feladatokhoz.

Egészségünk és a stressz

A stressz okozta egészségügyi problémákat szokás civilizációs betegségeknek nevezni, maga a stressz azonban korántsem csupán a modern ember életének velejárója, sőt, jelen van az állatoknál is. 
Stressz-állapotban az egész szervezet működése áthangolódik. Nő a koncentrációkészség, a fájdalomtűrés – az ősembert így készítette fel szervezete a harcra vagy a menekülésre („Küzdj vagy menekülj”). Az egyén e miatt is képes jobb teljesítményt nyújtani egy vizsgán, vagy versenyen, mint normál szituációkban. Ha azonban a stressz-helyzet túlzott mértékű vagy elhúzódik, az a teljesítőképesség csökkenéséhez, betegségek kialakulásához és a szervezet kimerüléséhez vezethet. 
A stressz tehát önmagában nem káros, bizonyos mennyiségre szükségünk is van, hogy ne tunyuljunk el. Hosszabb időn keresztül fennálló, ún. tartós stressz viszont már veszélyes a szervezet számára. 
A stresszhez nem lehet hozzászokni. A tartós idegi, fizikai káros hatások például visszafordíthatatlan szív- és immunrendszeri, emésztőrendszeri károsodásokat okozhatnak. A stressz egy bizonyos határ túllépése után enyhébb vagy súlyosabb betegségekhez vezethet; ezek között van például a gyomorfekély, a magas vérnyomás, a koszorúér betegség. 
Hatékony stressz-kezelés esetén azonban a stressz ösztönző erőként működik. Arra sarkall, hogy leküzdjük az akadályokat, amelyek vágyaink és céljaink útjában állnak. Ha megtanuljuk jól kezelni a stressz-helyzeteket, akkor el tudjuk kerülni a stresszből fakadó teljesítményromlást vagy megbetegedéseket.
Észlelésünk határozza meg, hogy milyen inger vált ki negatív stresszt. Egy lakásriasztó vijjogására többnyire csak vállat vonunk, de azonnal vészhelyzetet teremt, ha a saját lakásunk szirénája jelez lopási szándékot. Stresszt kelt minden új élethelyzet is, iskolakezdés, új munkahely, új beosztás, elbocsátás, nyugállományba helyezés, illetve a betegség vagy egyéb okokból bekövetkezett munkaképesség változás is. E helyzetekből nyertesként is kikerülhetünk, ha kihívásként éljük meg akár az átmeneti akadályokat, akár a tartós élethelyzeteket. A pozitív hozzáállás, a probléma nyílt kezelése építően hat, motiválja személyiségünket. 
Vannak egyértelműen jó stresszhelyzetek, amikor az izgalmak jól végződnek: ilyenek például az iskolai vizsgák, a gyerek születése, ballagása, a karácsonyi és más ünnepek. 
Negatívan ható stressz viszont a válás, a tartós betegség, a baleset, vagy a hozzátartozó halála is. 
Holmes és Rahe amerikai pszichológusok egy felmérés keretében a megkérdezettekkel rangsoroltatták a különböző életesemények stressz-keltő jellegét, és a legnagyobb, 100-as pontszámot a házastárs halála kapta. (A kiinduló érték 50-es értékkel a házasság volt.) Az állás elvesztésének csak feleakkora, a főnökkel való vitának pedig negyedakkora stresszt tulajdonítottak a megkérdezettek. 
Ma Magyarországon a rossz stressz minden harmadik embernél a munkaképesség csökkenését okozza, a lakosság 18 százalékánál pedig kimondottan súlyos problémát okoz, például magas vérnyomás, hajhullás, elhízás, pszichés betegségek. Az ENSZ Egészségügyi Világszervezete a WHO szerint már a betegségek 70 %-áért a lelki nyomás a felelős.
A stressz tünetei

Fizikai tünetek

· Álmatlanság

· Bőrkiütések

· Emésztési zavar, gyomorfájdalom

· Étvágytalanság – evési kényszer

· Fejfájás – fejviszketés

· Hűvös, nyirkos bőr

· Kéz- vagy lábgörcs

· Krónikus kimerültség

· Remegés

· Mozgászavarok

· Szívdobogás érzés

· Túlzott aktivitás

Szellemi tünetek

· Csökkent kreativitás

· Fantáziaszegénység

· Feledékenység

· A jövő helyett a múltba tekintés

· Összpontosítás hiánya

· Külső ingerekkel szemben figyelmetlenség

· Részletekkel szembeni figyelmetlenség

Viselkedésbeli, érzelmi tünetek

· Aggodalom

· Depresszió

· Döntésképtelenség

· Düh, ellenségeskedés

· Kellemes dolgoknak nem tudunk örülni

· Kisebbrendűségi érzés

· Mások hibáztatása

· Nyugtalanság

· Pánik

· Sértődékenység

· Túlzott alkoholfogyasztás

· Panaszkodás

· Visszavonultság
A stressz kezelése

A stressz-helyzetek észlelése és kezelése alapvetően függ a személyiségünktől és az elsajátított megoldási mintáktól. A kisgyermek ötéves kora körül kezdi lemásolni, elraktározni szülei stressz-kezelési mintáit. Minél jobb mintákat lát, annál könnyebben küzd majd meg saját életének helyzeteivel. 
Bár a nők jobban panaszkodnak a stresszre, a férfiak egészségét jobban megviseli. A nőknek jobb viselkedési mintáik vannak, képesek küzdeni, kiterjedtebb a kapcsolatrendszerük, a baráti körük, kibeszélik a problémáikat. Előbb fordulnak szakemberhez. A férfiak bár kedvelik a kihívásokat, nehezebben kérnek segítséget konfliktusos élethelyzetekben, könnyebben válnak agresszívvá.
Az igazi védelmet a dinamikus stressz-kezelés nyújtja. Ennek része, hogy tudatosan megelőzzük a stresszt, ismerjük saját érzékeny pontjainkat, az adott helyzetben megfelelő stressz-kezelési technikát alkalmazzunk. Ha a krízis már bekövetkezett, akkor átgondoljuk egész életünket, a munkához való viszonyunkat, új ideát teremtsünk magunknak, amelyhez jó esetben sem munkát, sem munkahelyet nem kell váltanunk. 
A stressz-kezelési technikák nagyban függnek személyiség típusunktól, így ugyanaz a technika más és más hatást vált ki a különböző emberekből. Azt kell megismernünk és megtanulnunk, hogy számunkra melyik technikák a leghasznosabbak, és azokat kell alkalmaznunk.

Néhány tanács a stressz megelőzésére és enyhítésére

· Ki kell derítenünk a stressz kiváltóit.

· Ismerjük meg a stressz tüneteit.

· Derítsük ki, milyen stressz-kezelési technikákkal érjük el a legjobb eredményt.

· Szoktassuk magunkat a változáshoz. Készüljünk fel a változásokra és csökkentsük a minimumra a bizonytalanságot („A bizonytalanság megöli a lelket”).
· Tervezzük meg a változást.

· Igyekezzünk ellenőrzésünk alatt tartani a változás, változtatás méretét és ütemét.

· Hozzuk létre a stabilitás zónáit.

· Nevessünk.

· Éljünk társasági életet.

· Szabaduljunk meg a dühtől.

· Munkánkat a magunk hasznára is fordítsuk.

· Reális célokat tűzzünk magunk elé. 

· Tűzzünk ki rövid távú célokat és határozzuk meg a fontossági sorrendet.

· Legyünk határozottak.

· Ne hagyjuk, hogy egy kudarc maga alá temessen.

· Tanuljunk meg nemet mondani.

· Alakítsuk át környezetünket (megvilágítás, szín, zaj).

· Bátorítsuk és jutalmazzuk önmagunkat.

· Alakítsunk ki rituálékat.

· Írjuk le az elfojtott érzelmeinket.

· Lassítsunk, menjünk szabadságra.

· Tartsunk állatot.

· Legyen hobbink.

· Osszuk meg másokkal a feladatot, ha kell, akkor kérjünk segítséget a feladatok végrehajtásában.
· Feladatainkat soroljuk fontosságuk szerint.

· Tervezzük meg, mire fordítjuk az időnket.

· Ne halogassuk az elintézendőket.

· Éljünk listák szerint, tervezzük és szervezzük meg a feladatainkat.

· Hagyjunk elegendő pihenőidőt.

· Hagyjunk biztonsági tartalékot a váratlan eseményekre.

· Teremtsünk időt az elmélkedésre.

· Lazítsunk, mozogjunk.

· Hagyjunk időt az étkezésekre, figyeljünk az étrendjünkre.

Hogyan ismerhető fel a stressz?
Az emberek viselkedése a stresszre való hajlamuk alapján két nagy csoportra osztható: A-típus és B-típus (Friedman és Rosenman alapján).

· A-típus: stresszre fogékony típus

· B-típus: stresszel szemben ellenálló típus

	MEGJELENÉS

	
	A-TÍPUS
	B-TÍPUS

	Testtartás
	Szögletes, görcsös, ugrásra kész
	Relaxált

	Gesztikuláció
	Kapkodó, felfokozott
	Könnyed

	Arckifejezés
	Feszült, ideges grimaszokkal kísért
	Nyugodt, kifejező, barátságos

	Mozgás
	Gyors, intenzív
	Könnyed, elengedett, a helyzetnek megfelelő

	Általános benyomás
	Elégedetlen, gyakran harcias, sürgetettség
	Nyugodt, kiegyensúlyozott

	

	BESZÉDHANG

	
	A-TÍPUS
	B-TÍPUS

	I. 
	Nyomatékos, éles
	Kiegyensúlyozott tónusú

	

	BESZÉD

	
	A-TÍPUS
	B-TÍPUS

	
	Tempós, gyakran önmagára irányuló
	A hallgatóra irányuló

	

	BESZÉDSTÍLUS

	
	A-TÍPUS
	B-TÍPUS

	
	Közbevág, 
túlbeszél másokat
	Türelmes, kiváró


	ÉRZELMI ÁLLAPOT

	
	A-TÍPUS
	B-TÍPUS

	Mentális mutatók
	Követelő magával szemben, gyanakvó, aggódik, retteg, elbátortalanodik, elégedetlen magával
	Harmóniában érzi magát, bízik a dolgokban, képes kézben tartani munkahelyi és személyes dolgait

	Fiziológiai mutatók
	Megfeszített izmai görcsösek, kapkodva vesz levegőt, gyakran kimerült
	Izmai relaxáltak, természetesen veszi a levegőt, energikus

	

	MUNKATÁRSI KAPCSOLATOK

	
	A-TÍPUS
	B-TÍPUS

	Hangulat
	Gyakran terheli ellenségesség, türelmetlenség, bűntudat, szorongás, depresszió
	Kellemes, kiegyensúlyozott hangulat

	Figyelem
	Nehezen eltéríthető, önmagára figyel
	Odafigyel másokra

	Attitűd
	Tökéletességre törekszik, az ideális énjének akar megfelelni
	Elfogadó az apró hibákkal szemben, probléma megoldóan fordul a dolgok felé

	Váratlan eseményekre való reagálás
	A pillanat hatása alá kerül
	Rugalmas, nyugodtan fogadja a váratlan eseményeket

	Erőfeszítés
	Az apró dolgokért is teljes erőbedobással küzd
	A feladat nehézségétől és fontosságától teszi függővé a befektetett munkát

	A munkával való megelégedettség
	A munka részeredményével van elfoglalva, gyakran elveszti az érdeklődését a munkájában
	Munkájában élvezetet talál, kielégíti a munka, a munka egész folyamata érdekli nem csak az eredménye

	Kapcsolata másokkal
	Meghatározó kíván lenni, gyakran kontrollál másokat, bírál és ítélkezik
	Képes vezetni, de jó csoporttag, és képes arra, hogy másokat vezetni hagyjon


(Forrás: ELTE BTK: A-típusú viselkedés. Szerkesztette: B. Kakas Gizella)
Felhasznált irodalom

· Donald Norfolk: Stresszkalauz;

· Charles B. Inlander-Cynthia K. Moran: Ismeri Ön a stressz enyhítésének 63 módját?
·  KONETT belső szakmai anyagok.

4. Diasor

5. Tréneri instrukciók

Gyakorlatok leírása

	Cím
	Számunkra mi a stressz? (1. gyakorlat)

	Cél
	· Ráhangolódás a témára

· Együttműködés kialakítása

· Aktív figyelem

	Sorszám
	Feladat lépései
	Időigény

	1. 
	Két csoport alakítása 
	3’

	2. 
	Feladat kiadása: „Gondoljátok át, és a saját csoportotokban készítsetek egy közös rajzot arról, hogy számotokra mi a stressz! Rajzolás közben nem beszélhettek egymással.„

Csoportmunka
	20’

	3. 
	„Beszéljétek meg a csoportban, hogy mit miért rajzoltatok úgy, és minek mi az értelme a rajzban.”

Csoportmunka
	

	4. 
	„Írjátok a stresszre vonatkozó legfontosabb elemeket három szóban a rajzra!”
	

	5. 
	A két kiscsoport az egész nagycsoportnak bemutatja a rajzát.

Plenáris munka
	15’

	Résztvevők

A nagycsoport tagjai


	Időigény

40 perc


	Alkalmazási terület

Bevezető, ráhangoló gyakorlat

	Korlátok, javaslatok

· Figyeljünk arra, hogy a kiscsoportos munkánál mindenki aktív legyen 
· A plenáris prezentációnál a nagycsoport többi tagjai csak értelmező kérdéseket tehetnek fel, a rajzok tartalmával ne vitatkozzanak

	Forrás

KONETT


	Eszközök

· A/3-as lapok

· Filctollak 


	Cím
	Stresszorok gyűjtése 

(2. gyakorlat)

	Cél
	· Stresszorok felismerése és azonosítása
· Belevonódás erősítése

	Sorszám
	Feladat lépései
	Időigény

	1. 
	A résztvevőknek kiosztjuk a feladatlapot, és kiadjuk a feladatot: „Gondoljátok át, és készítsetek egy listát arról, hogy mi dob fel, mi inspirál, valamint mi az, ami letör, elkedvetlenít benneteket a munkátok során és a magánéletben egyaránt!„

Egyéni kitöltés
	15’

	Résztvevők

A csoport tagjai


	Időigény

15 perc


	Alkalmazási terület

A stresszhelyzetekben való elmélyülés fejlesztése, stresszhelyzetek azonosítása, stresszorok felismerése

	Korlátok, javaslatok

· Figyeljünk oda, és hívjuk fel a figyelmet arra, hogy most CSAK a stresszorokat kell azonosítani

· Segítsük elő, hogy ne csak a negatív, hanem a POZITÍV stresszorokat is összegyűjtsék

	Forrás

KONETT

	Eszközök

· Feladatlap

· Íróeszközök


	Cím
	Stresszorok munkahelyi környezetben

(3. gyakorlat)

	Cél
	A munkahelyi megfigyelések megbeszélése TCS-ben

	Sorszám
	Feladat lépései
	Időigény

	1. 
	Feladatkiadás
	5’

	2. 
	A résztvevők TCS-be rendeződnek. Valamennyi kiscsoport tagja összefoglalja megfigyelései eredményeit.

Hívókérdések: Milyen stresszorokat tapasztaltam a munkahelyemen?

Melyek voltak pozitív hatásúak voltak, amelyek inspiráltak, és melyek, amelyek negatívakat váltottak ki, letörtek, elkedvetlenítettek?

Mit gondolok, miért?


	20’

	3. 
	Csoportok plenáris összefoglalói
	15’

	Résztvevők

Az ideális 16-20 fős csoport. Nagycsoportban is elvégezhető.



	Időigény

40 perc


	Alkalmazási terület

Stresszorok felismerése

Stresszhelyzetek kiváltó okai



	Korlátok, javaslatok

A TCS-k munkájába fontos belehallgatni. A tréner, a mentorok és a szupervízorok osszák be egymás között, hogy ki, melyik TCS munkáját figyeli, ha kell, akár a beszélgetésbe is bekapcsolódhatnak.

	Forrás

KONETT


	Eszközök 

· feladatlap


	Feladatkiadás – munkahelyi megfigyelés

Stresszorok megfigyelése

A munkavégzés során a résztvevők a saját magukra ható pozitív és negatív stresszorokat figyelik meg és rögzítik. 
Milyen hatással voltak a munkavégzésére?


	Cím
	Egyéni stresszorok megosztása a többiekkel

Hogyan kezeljük a zavaró stresszhelyzeteket?

(4. gyakorlat)

	Cél
	· Stresszorok felismerése és azonosítása

· Stresszkezelési megoldások átgondolása és gyűjtése
· Egymás segítése

	Sorszám
	Feladat lépései
	Időigény

	1. 
	Két flipchart papír előkészítése, egyik a „Mi inspirál – pozitív stresszorok”, a másik a „Mi az, ami leginkább zavar – negatív stresszorok” címmel
	

	2. 
	Az előző napi egyéni gyűjtésből minden résztvevő kiemel egy-egy stresszort (egy pozitívat és egy negatívat) és plenárisan elmondja a többiekben, majd egy-egy post-iten felragasztja 
az adott flipchartra
	20’

	3. 
	Az összegyűjtött stresszorok szintetizálása, csoportosítása a tréner, illetve önként jelentkező segítségével
	10’

	4. 
	A plenáris gyűjtés után az összegyűjtött, zavaró helyzetekre kezelési javaslatok plenáris gyűjtése „Hogyan kezeljük ezeket a stresszhelyzeteket?”
Tréner végigkérdezi a csoportot, a kezelési javaslatokat egy segítő más színnel felírja vagy post-iten felragasztja az adott helyzethez 
	20’

	5. 
	Az összegyűjtött stresszkezelési javaslatok szintetizálása, csoportosítása a tréner, illetve önként jelentkező segítségével
	10’

	Résztvevők

A nagycsoport tagjai

	Időigény

60 perc

	Alkalmazási terület

A stresszhelyzetekben való elmélyülés fejlesztése, stresszhelyzetek azonosítása, kezelési technikák átgondolása, összegyűjtése, felismerése

	Korlátok, javaslatok

· Figyeljünk oda, hogy mindenki szabadon el tudja mondani a véleményét, a kezelési technikáknál a többiek ne kommentálják, kritizálják az elhangzottakat
· A szintetizálásnál, csoportosításnál a tréner aktívan segítse a csoportot, illetve a segítőt

	Forrás

KONETT

	Eszközök

· Flipchartok, filctollak, post-itek


	Cím
	Mi okoz feszültséget ma bennem a munkahelyemen?

(5. gyakorlat)

	Cél
	Konkrét munkahelyi helyzetek összegyűjtése és megbeszélése TCS-ben

	Sorszám
	Feladat lépései
	Időigény

	1. 
	Feladatkiadás: „Gondoljátok és, és írjátok le, hogy a mai nap a munkahelyeteken mi okoz feszültséget bennetek!” „Konkrét dolgokra, helyzetekre gondoljatok!”

Egyéni munka
	10’

	2. 
	A résztvevők TCS-be rendeződnek. A kiscsoporton belül mindenki ismertet egy-egy konkrét esetet, elmondja, hogy mi okozza a feszültséget, és hogy szerinte miért.
A többiek ha szükséges kérdésekkel segíthetik, közös megbeszélés.
TCS munka
	30’

	Résztvevők

Az ideális 16-20 fős csoport


	Időigény

40 perc


	Alkalmazási terület

Stresszorok felismerése, azonosítása
A kiváltó okok feltárása


	Korlátok, javaslatok

A TCS-k munkájába fontos belehallgatni. A tréner, a mentorok és a szupervízorok osszák be egymás között, hogy ki, melyik TCS munkáját figyeli, ha kell, akár a beszélgetésbe be is kapcsolódhat.
Figyeljünk oda, hogy mindenképpen KONKRÉT eseteket gyűjtsenek össze, ne általános helyzeteket

	Forrás

KONETT


	Eszközök –



	Cím
	Egyéni stresszorok megosztása a többiekkel

Hogyan kezeljük a zavaró stresszhelyzeteket?

(6. gyakorlat – a 4. gyakorlat folytatása)

	Cél
	· Stresszorok felismerése és azonosítása

· Stresszkezelési megoldások átgondolása és gyűjtése
· Egymás segítése, az előző napi tapasztalatok beépítése

	Sorszám
	Feladat lépései
	Időigény

	1. 
	Két flipchart papír előkészítése, egyik a „Mi inspirál – pozitív stresszorok”, a másik a „Mi az, ami leginkább zavar – negatív stresszorok” címmel
	

	2. 
	Az előző napi egyéni gyűjtésből minden résztvevő kiemel egy-egy stresszort (egy pozitívat és egy negatívat) és plenárisan elmondja a többiekben, majd egy-egy post-iten felragasztja 
az adott flipchartra
	20’

	3. 
	Az összegyűjtött stresszorok szintetizálása, csoportosítása a tréner, illetve önként jelentkező segítségével
	10’

	4. 
	A plenáris gyűjtés után az összegyűjtött, zavaró helyzetekre kezelési javaslatok plenáris gyűjtése „Hogyan kezeljük ezeket a stresszhelyzeteket?”

Tréner végigkérdezi a csoportot, a kezelési javaslatokat egy segítő más színnel felírja vagy post-iten felragasztja az adott helyzethez 
	20’

	5. 
	Az összegyűjtött stresszkezelési javaslatok szintetizálása, csoportosítása a tréner, illetve önként jelentkező segítségével
	10’

	Résztvevők

A nagycsoport tagjai

	Időigény

60 perc

	Alkalmazási terület

A stresszhelyzetekben való elmélyülés fejlesztése, stresszhelyzetek azonosítása, kezelési technikák átgondolása, összegyűjtése, felismerése

	Korlátok, javaslatok

· Figyeljünk oda, hogy mindenki egy új stresszort mondjon, és próbáljanak meg új, kezelési technikát kitalálni, ne az előző napiakat ismételjék mechanikusan

	Forrás

KONETT

	Eszközök

· Flipchartok, filctollak, post-itek


	Cím
	Mi az, ami másokat zavar vagy feldob? Megfigyelés és megbeszélés 3x, óránként
(7. gyakorlat)

	Cél
	Mások megfigyelésének fejlesztése
Tanultak alkalmazásának erősítése közvetlenül nem érintett helyzetben is

	Sorszám
	Feladat lépései
	Időigény

	1. 
	Annak kiválasztása, hogy ki melyik két másik, vele együtt dolgozó munkatársát figyelje meg (óránként más-más munkatársakat)
	5’

	2. 
	Feladatkiadás: „Munka közben figyeljétek  munkatársaitokat, és írjátok le, hogy az elmúlt egy órában mi zavarja őket, és mi inspirálja, mi dobja fel őket! Külön-külön rögzítsétek a megfigyeléseiteket, és közben ne beszéljétek meg velük” 
Egyéni munka
	10’

	3. 
	A résztvevők TCS-be rendeződnek. A kiscsoporton belül mindenki beszámol a megfigyeléséről, megfigyeltek visszajelzése (megerősítés vagy cáfolat), közös megbeszélés.

TCS munka
	20’

	Résztvevők

Az ideális 16-20 fős csoport


	Időigény

35 perc


	Alkalmazási terület

Stresszorok felismerése, azonosítása

A kiváltó okok feltárása


	Korlátok, javaslatok

A TCS-k munkájába fontos belehallgatni. A tréner, a mentorok és a szupervízorok osszák be egymás között, hogy ki, melyik TCS munkáját figyeli, ha kell, akár a beszélgetésbe is bekapcsolódhatnak.


	Forrás

KONETT


	Eszközök –




	Cím
	Stressz-kezelési technikák gyűjtése és megbeszélése

(8. gyakorlat)

	Cél
	· Stressz-kezelési technikák felismerése és azonosítása


	Sorszám
	Feladat lépései
	Időigény

	1. 
	A résztvevőknek kiadjuk a feladatot: „Gondoljátok át, és írjátok össze, hogy ti milyen stressz-kezelési technikákat alkalmaztok! Minden technikát írjatok fel külön-külön egy-egy post-itre!„

Egyéni gyűjtés
	15’

	2. 
	A résztvevők plenárisan ismertetik, és kiragasztják egy központi flipchartra a post-iteket.
	20’

	3. 
	Az összegyűjtött technikák szintetizálása, csoportosítása
	10’

	Résztvevők

A nagycsoport tagjai


	Időigény

45 perc


	Alkalmazási terület

A stresszhelyzetekben való elmélyülés fejlesztése, a kezelési technikák felismerése, azonosítása, a hatásaik elemzése

	Korlátok, javaslatok

· Hívjuk fel a figyelmet arra, hogy a bevált, a gyakorlatban is működő stressz-kezelési technikákat gyűjtsék össze


	Forrás

KONETT

	Eszközök

· Post-it
· Flipchart papír

· Filctollak


	Cím
	Kívülről észrevehető stressz-kezelési módok megfigyelése és megbeszélése 3x, óránként

(9. gyakorlat)

	Cél
	Mások megfigyelésének fejlesztése

Tanultak alkalmazásának erősítése közvetlenül nem érintett helyzetben is

	Sorszám
	Feladat lépései
	Időigény

	1. 
	A résztvevők TCS-be rendeződnek. Mindegyik TCS kiválaszt az előző, 8.gyakorlat során összegyűjtött és szintetizált stresszkezelési technikák közül egyet-egyet.

	5’

	2. 
	Az adott technika gyakorlása TCS-n belül, a tréner aktívan segít a gyakoroltatásban.
	20’

	3. 
	Közös megbeszélés, tapasztalatok lemondása
	15’

	Résztvevők

Az ideális 16-20 fős csoport


	Időigény

40 perc


	Alkalmazási terület

Stresszhelyzetek tudatos, aktív kezelése.


	Korlátok, javaslatok

A trénernek aktívan segítenie kell a stresszkezelési technika gyakorlásánál.


	Forrás

KONETT


	Eszközök –




	Cím
	Stressz-kezelési relaxációs technikák gyakorlása 
(10. gyakorlat)

	Cél
	A stresszkezelés elsajátítása, tudatos alkalmazása

Tanultak alkalmazásának erősítése

	Sorszám
	Feladat lépései
	Időigény

	1. 
	Feladatkiadás: „Figyeljétek meg, hogy az előző nap megfigyelt kollégák hogyan kezelik a stresszes helyzeteket! Írjátok le, hogy az elmúlt egy órában milyen stressz-kezelési technikákat alkalmaztak! Külön-külön rögzítsétek a megfigyeléseiteket, és közben ne beszéljétek meg velük” 

Egyéni munka
	20’

	2. 
	A résztvevők TCS-be rendeződnek. A kiscsoporton belül mindenki beszámol a megfigyeléséről, megfigyeltek visszajelzése (megerősítés vagy cáfolat), közös megbeszélés.

TCS munka
	20’

	Résztvevők

Az ideális 16-20 fős csoport


	Időigény

40 perc


	Alkalmazási terület

Stresszhelyzetek kezelésének felismerése, azonosítása



	Korlátok, javaslatok

A TCS-k munkájába fontos belehallgatni. A tréner, a mentorok és a szupervízorok osszák be egymás között, hogy ki, melyik TCS munkáját figyeli, ha kell, akár a beszélgetésbe is bekapcsolódhatnak.


	Forrás

KONETT


	Eszközök –




	Cím
	Stressz-kezelés a munkahelyen

(11. gyakorlat)

	Cél
	Stressz-kezelési technikák tudatos alkalmazásának fejlesztése

	Sorszám
	Feladat lépései
	Időigény

	1. 
	Feladatkiadás: „Az előző napi tapasztalatok alapján mindenki válassza ki azt a stressz-kezelési technikát, amelyik számára munkahelyi környezetben a leghatékonyabb, és próbálja meg a nap folyamán tudatosan, minél többször alkalmazni.ssza ki azt a stressz-kezelési technikát, amelyik ő napiakat ismételjék mechani” 

Egyéni munka
	

	2. 
	A kipróbált technikák megbeszélése a mentorokkal
Egyéni – mentori munka
	15’

	Résztvevők

Az ideális 16-20 fős csoport


	Időigény

15 perc / megbeszélés


	Alkalmazási terület

Stresszhelyzetek kezelésének tudatos alkalmazása


	Korlátok, javaslatok


	Forrás

KONETT


	Eszközök –




	Cím
	„Térdcsapkodás”

(kiegészítő gyakorlat)

	Cél
	· Hangulatoldás

· Vidámság és dinamizálás


	Sorszám
	Feladat lépései
	Időigény

	1. 
	A résztvevők üljenek szorosan egymás mellé egy kört alkotva.

A csoporttagok a jobb kezüket helyezzék a tőlük jobbra ülő bal combjára, a bal kezüket a tőlük balra ülő jobb combjára
	2’

	2. 
	Ismertetjük a játékszabályokat:

Tetszés szerint kiválasztott ember elindít egy taps-kört.

A kezek sorban követik egymást.

Aki elrontja a tapsolást (rossz ütemben, rosszkor tapsol) az illető azzal a kezével kiesett a játékból.

A tapsolás irányát 2 gyors egymás utáni tapssal megváltoztathatjuk.


	5’

	3. 
	Gyakorlat végrehajtása
	10’

	Résztvevők

A nagycsoport tagjai


	Időigény

15-20 perc


	Alkalmazási terület

Dinamizálás, energizálás esetén

	Korlátok, javaslatok

Ha túl hosszan alkalmazzuk a gyakorlatot, az ellenkezőjét érhetjük el 

	Forrás

KONETT

	Eszközök

· székek


6. Feladatlapok
A tananyagot készítette a Konett Team tananyaga alapján

a TÁMOP-5.3.8-11/A1-2012-0001 számú kiemelt projektet megvalósító konzorcium

